Imtella' Ottubru 22, 2021 L-Għaqda Dinjija tas-Saħħa, il-WHO, qalet li bejn 80,000 u 180,000 ħaddiem fil-qasam tas-saħħa jaf mietu kawża tal-Covid. Il-kap tal-WHO qal li l-ħaddiema fil-qasam tas-saħħa għandhom jingħataw prijorità għat-tilqima u kkritika l-mod mhux ġust kif qed titqassam it-tilqima. Skont l-Għaqda Dinjija tas-Saħħa, l-imwiet seħħew bejn Jannar tas-sena l-oħra u Mejju ta' din is-sena. Intant, uffiċjal tal-WHO wissa li l-pandemija jaf ittawwal sew sas-sena d-dieħla minħabba n-nuqqas ta' tilqim.